Zajednički prijedlog UREDBE VIJEĆA o izmjeni Uredbe (EZ) br. 147/2003 o određenim mjerama ograničavanja u odnosu na Somaliju /* JOIN/2014/015 final - 2014/0126 (NLE) */





OBRAZLOŽENJE (1) Uredbom Vijeća (EZ) br. 147/2003 o određenim mjerama ograničavanja u odnosu na Somaliju[1] uvodi se opća zabrana pružanja tehničkih savjeta, pomoći, obuke, financiranja i financijske pomoći povezanih s vojnim djelovanjima svakoj osobi, subjektu ili tijelu u Somaliji. (2) Dana 5. ožujka 2014. Vijeće sigurnosti Ujedinjenih naroda (UNSC) donijelo je Rezoluciju 2142 (2014) kojom se potvrđuje embargo na oružje za Somaliju i do 25. listopada 2014. produljuje odredba da se embargo na oružje ne odnosi na isporuke oružja, streljiva ili vojne opreme ili pružanje savjeta, pomoći ili obuke koji su namijenjeni isključivo razvoju Sigurnosnih snaga Savezne vlade Somalije te pružanju sigurnosti somalskom narodu, osim u vezi s isporukama određenih predmeta iz priloga Rezoluciji 2111 (2013) za koje je potrebno prethodno odobrenje Odbora za sankcije osnovanoga u skladu s Rezolucijom 751 (1992). Rezolucijom 2142 (2014) Vijeća sigurnosti UN-a izmjenjuju se i zahtjevi za izvješćivanje u odnosu na isporuke oružja, streljiva ili vojne opreme ili pružanje savjeta, pomoći ili obuke somalijskim sigurnosnim snagama te za postupak izuzeća u odnosu na isporuke predmeta iz priloga Rezoluciji 2111 (2013). (3) Vijeće će donijeti odluku o izmjeni Odluke 2010/231/ZVSP u skladu s Rezolucijom 2142 (2014). (4) Za provedbu nekih od navedenih izmjena potrebno je daljnje djelovanje Unije. (5) Visoka predstavnica Unije za vanjske poslove i sigurnosnu politiku i Europska komisija u skladu s tim predlažu izmjene Uredbe (EZ) br. 147/2003. 2014/0126 (NLE) Zajednički prijedlog UREDBE VIJEĆA o izmjeni Uredbe (EZ) br. 147/2003 o određenim mjerama ograničavanja u odnosu na Somaliju VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 215., uzimajući u obzir Odluku Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP[2], uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije, budući da: (1) Uredbom Vijeća (EZ) br. 147/2003 od 27. siječnja 2003. o određenim mjerama ograničavanja u odnosu na Somaliju[3] uvodi se opća zabrana pružanja tehničkih savjeta, pomoći, obuke, financiranja i financijske pomoći povezanih s vojnim djelovanjima svakoj osobi, subjektu ili tijelu u Somaliji. (2) Dana 5. ožujka 2014. Vijeće sigurnosti Ujedinjenih naroda (VS UN-a) donijelo je Rezoluciju 2142 (2014) kojom se potvrđuje embargo na oružje za Somaliju i do 25. listopada 2014. produljuje odredba da se embargo na oružje ne odnosi na isporuke oružja, streljiva ili vojne opreme ili pružanje savjeta, pomoći ili obuke koji su namijenjeni isključivo razvoju Sigurnosnih snaga Savezne vlade Somalije te pružanju sigurnosti somalskom narodu, osim u vezi s isporukama određenih predmeta iz priloga Rezoluciji 2111 (2013) za koje je potrebno prethodno odobrenje Odbora za sankcije osnovanoga u skladu s Rezolucijom 751 (1992). Rezolucijom 2142 (2014) Vijeća sigurnosti UN-a izmjenjuju se i zahtjevi za izvješćivanje u odnosu na isporuke oružja, streljiva ili vojne opreme ili pružanje savjeta, pomoći ili obuke somalijskim sigurnosnim snagama te za postupak izuzeća u odnosu na isporuke predmeta iz priloga Rezoluciji 2111 (2013). (3) Dana ... travnja 2014. Vijeće je donijelo Odluku Vijeća 2014/.../ZVSP[4] o izmjeni Odluke 2010/231/ZVSP u skladu s Rezolucijom Vijeća sigurnosti UN-a 2142 (2014). (4) Neke od navedenih izmjena obuhvaćene su područjem primjene Ugovora o funkcioniranju Europske unije i stoga je za njihovu provedbu neophodna regulatorna mjera na razini Unije, posebno kako bi se osiguralo da ih gospodarski subjekti ujednačeno primjenjuju u svim državama članicama. (5) Uredbu Vijeća (EZ) br. 147/2003 treba stoga na odgovarajući način izmijeniti, DONIJELO JE OVU UREDBU: Članak 1. Uredba (EZ) br. 147/2003 mijenja se kako slijedi: Članak 2.a točka (e) zamjenjuje se sljedećim: „(e) financiranje i pružanje financijske pomoći, tehničkih savjeta, pomoći ili obuke povezanih s vojnim djelovanjem, osim u odnosu na predmete iz Priloga III., ako se ispunjuju sljedeći uvjeti: i. predmetno nadležno tijelo ustanovilo je da su takvo financiranje, financijska pomoć, tehnički savjeti, pomoć ili obuka namijenjeni isključivo razvoju Sigurnosnih snaga Savezne vlade Somalije za pružanje sigurnosti somalskom narodu; te ii. Savezna vlada Somalije ili, alternativno, država članica koja financira, pruža financijsku pomoć, tehnički savjet, pomoć ili obuku obavijestila je Odbor osnovan na temelju stavka 11. Rezolucije 751 (1992) Vijeća sigurnosti Ujedinjenih naroda najmanje pet dana prije takvog financiranja, pružanja takve financijske pomoći, tehničkog savjeta, pomoći ili obuke namijenjenih isključivo razvoju Sigurnosnih snaga Savezne vlade Somalije za pružanje sigurnosti somalskom narodu u skladu sa stavcima 3. i 4. RVSUN-a 2142 (2014); Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu Za Vijeće Predsjednik [1] SL L 24, 29.1.2003., str. 2. [2] SL L 105, 27.4.2010., str. 17. [3] SL L 24, 29.01.2003., str. 2. [4] SL L …